पाएं अपने शहर की ताज़ा ख़बरें और फ्री ई-पेपरडाउनलोड करें
जिला पंचायत सीईओ सुदेश मालवीय ने बल्देवगढ़ जनपद की ग्राम पंचायत भेलसी का औचक निरीक्षण कर पंचायत भवन में कोविड की तैयारी को लेकर जानकारी ली। पंचायत भेलसी में कोरोना का संक्रमण लगातार बढ़ रहा है। जिसको देखते हुए जिला पंचायत सीईओ सुदेश मालवीय ने भेलसी के पंचायत भवन पहुंचकर ग्राम में कोविड को लेकर समीक्षा की।
सरपंच घनसु कुम्हार, पीसीओ बृजेश नायक, एई रोहित सगरिया को निर्देश दिए कि गांव में जो भी मजदूर या अन्य बाहर से लौटकर आ रहे हैं। उनकी कोविड की जांच कराएं और उन्हें क्वारेंटाइन कराएं। जिससे ग्राम को संक्रमण से बचाया जा सके। बाहर से लौट रहे मजदूरों को मनरेगा योजना के तहत ग्राम पंचायत में ही नए कार्य खोलकर कार्य उपलब्ध कराए जाए। जिससे उन्हें मजदूरी के लिए नहीं जूझना पड़े। इस दौरान उपयंत्री प्रदीप पटेल मौजूद थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn